S p r á v a  
o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie,  
Drieňová 36, 821 02 Bratislava

**za školský rok 2014/2015**

# Predkladá:

PhDr.Danka Grečnerová

Riaditeľka CPPPaP

Prerokované na pracovnej porade CPPPaP

Dňa 27.10.2015

**Vyjadrenie pracovníkov CPPPaP:**

Pracovníci CPPPaP odporúčajú

zriaďovateľovi:

Okresnému úradu Bratislava – odbor školstva, Teplická 4, Bratislava

**s ch v á l i ť**

Správu o výsledkoch a podmienkach

pedagogicko-psychologickej činnosti

CPPPaP, Drieňová 36, Bratislava II

za školský rok 2014/2015.

**Stanovisko zriaďovateľa:**

Okresný úrad Bratislava – odbor školstva,

Teplická 4, Bratislava

**s ch v a ľ u j e**

Správu o výsledkoch a podmienkach

pedagogicko-psychologickej činnosti

CPPPaP, Drieňová 36, Bratislava II

za školský rok 2014/2015.

.................................................................

za zriaďovateľa

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č.9/2006 Z. z. zo 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.
3. Výstupy z elektronickej evidencie klientov, činnosti a podujatí z EvuPP verzia 4.4.
4. Plán práce jednotlivých oddelení CPPPaP Drieňová 36, Bratislava, na školský rok 2014/2015.
5. Správy o činnosti a vyhodnotenia plnenia plánov práce jednotlivých oddelení CPPPaP. Individuálne mesačné výkazy zamestnancov CPPPaP - doplnkovo.

## S p r á v a o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie Drieňová 36, 821 02 Bratislava

**za školský rok 2014/2015**

**Základné identifikačné údaje o CPPPaP: (§ 2 ods. 1 písm. a)**

|  |
| --- |
| 1. Názov zariadenia: Centrum pedagogicko-psychologického poradenstva a prevencie |
| 2. Adresa: Drieňová 36, 821 02 Bratislava IČO : 30796687 |
| 1. Telefónne číslo:   43 410 712, 43 632 588 |
| 1. E-mailová adresa: info@cpppapba2.sk |
| 1. Zriaďovateľ: Okresný úrad Bratislava |

**Vedúci zamestnanci CPPPaP:**

|  |  |
| --- | --- |
| Meno a priezvisko | Funkcia |
| Mgr.Martin Benkovič  PhDr.Danka Grečnerová | riaditeľ CPPPaP do 31.12.2014  riaditeľka CPPPaP od 1.1.2015 |
| PhDr.Slávka Svitková | vedúca oddelenia psychol.poradenstva |
| Mgr. Monika Klapková | vedúca oddelenia špeciálno-pedagogického poradenstva |
| Mgr. Martin Benkovič | zastupujúci vedúci oddelenia prevencie |

**b) Údaje o počte klientov za školský rok 2014/2015 (§ 2 ods. 1 písm. b)**

V školskom roku 2013/2014 sme poskytli individuálnu starostlivosť  **2 690 klientom.** V tabuľke uvádzame primárne dôvody príchodu klientov do zariadenia, u viacerých z nich sme sa venovali viacerým oblastiam. Okrem toho sme realizovali množstvo iných odborných aktivít, najdôležitejšími boli **784 skupinových aktivít pre 7136 účastníkov**, 5372 konzultácií s rodičmi, 813 metodických návštev na školách pre 1319 pedagógov. **Vydali sme 761 odborných správ a podkladov pre výchovno-vzdelávacie plány.** Počet klientov a ostatných odborných aktivít je porovnateľný s minulým školským rokom.

V starostlivosti zariadenia bolo 33 predškolských zariadení, 20 základných škôl, 31 stredných škôl a 5 školských zariadení pre žiakov so špeciálnymi výchovno-vzdelávacími potrebami.

**Primárne dôvody príchodu klienta do CPPPaP:**

|  |  |
| --- | --- |
| Školská zrelosť | 1 217 |
| Problémy v učení | 583 |
| Profesijná orientácia | 395 |
| Osobnostné a psychické problémy | 183 |
| Problémy v správaní | 226 |
| Rodinné a iné dôvody | 51 |
| Poruchy vo vývine reči | 25 |
| Sociálno-patologické javy | 7 |
| Disociálna činnosť | 3 |
| Rovesnícky aktivista | 0 |
| **Klientov spolu** | **2 690** |

**g) Údaje o  fyzickom počte zamestnancov a  plnení kvalifikačného predpokladu zamestnancov školského zariadenia ku dňu koncoročnej kvalifikácie (§ 2 ods. 1 pís. g)**

|  |  |  |
| --- | --- | --- |
| **Oddelenie96 poradenstva** | **Fyzický počet** | **úväzky** |
| Psychológovia, z toho 1 vedúci +riaditeľka | 14,00 | 13,20 |
|  |  |  |
| **SPOLU** | **14,00** | **13,20** |
| **Špeciálno-pedagogické oddelenie** | **Fyzický počet** | **úväzky** | |
| Špeciálni pedagógovia, z toho 1 vedúci | 6 | 5,9 | |
| **SPOLU** | **6,0** | **5,9** | |
| **Oddelenie prevencie** | **Fyzický počet** | **úväzky** | |
| Špeciálni pedagógovia, z toho 1 vedúci oddelenia | 1 | 1 | |
| Sociálni pedagógovia | 3 | 2,5 | |
| Psychológovia | 2 | 1,5 | |
| **SPOLU** | **6,0** | **5,00** | |
| **Ekonomicko-prevádzkové odd.** | **Fyzický počet** | **úväzky** | |
| Soc.-administ. zam. + personalista | 2 | 1,75 | |
| Účtovníčka + správca majetku | 1 | 0,50 | |
| Mzdová účtovníčka | 1 | 0,28 | |
| informatik | 1 | 0,40 | |
| upratovač | 1 | 0,50 | |
| **SPOLU** | **6** | **3,43** | |

Celkom za CPPPaP fyzický počet zamestnancov k 31.08.2015 je 32, počet úväzkov je 27,53.

Všetci odborní zamestnanci majú splnené kvalifikačné predpoklady. 1 OZ má podľa vyhl.č.41/96Z.z.-§10 odst.6 výnimku zo vzdelania.

**h) Údaje o ďalšom vzdelávaní zamestnancov školského zariadenia ( §2 ods.1 písm. h)**

Odborní zamestnanci zariadenia sa aj v školskom roku 2014/2015 vzdelávali krátkodobými aj dlhodobými formami a absolvovali viaceré semináre a výcviky, prevažne akreditované odbornými organizáciami a inštitútmi na Slovensku. Vzdelávacie aktivity absolvovali na vlastné náklady. Za neadekvátnu považujeme skutočnosť, že absolvované výcviky sú akreditované odbornými inštitúciami a nie sú akceptované ministerstvom školstva ako kontinuálne vzdelávanie, a teda udeľované kredity.

Uvádzame najdôležitejšie zo vzdelávacích aktivít, na ktorých sa pracovníci jednotlivých oddelení zúčastnili:

**Oddelenie psychologického poradenstva v osobnostnom, vzdelávacom a kariérovom vývine:**

**Dlhodobé (niekoľkoročné) vzdelávanie v psychoterapeutických výcvikoch**

Výcvik v katatýmne imaginatívnej psychoterapii 1 OZ

Výcvik : Poradenstvo a psychoterapia zameraná na klienta 1 OZ

Výcvik : Sebezkušenostní výcvik v psychoterapeutickej komunite SUR 1 OZ

Psychoterapeutický výcvik IVS SR 1 OZ

Výcvik v psychodynamickej psychoterapii 1 OZ

**Kontinuálne vzdelávanie**

Ukončené adaptačné vzdelávanie 2 OZ

Poradenské zručnosti pre prácu s adolescentmi 1OZ Psychologická starostlivosť o intelektovo nadané deti 2 OZ

**Medzinárodné konferencie a semináre**

Medzinárodný seminár KIP Rakvice /Čechy/ 1 OZ

Seminár KIP v Berlíne 1 OZ

WISC a vzdělávací aplikace /Čechy/ 1 OZ

Duševní onemocnění u dětí 1 OZ

Účasť na seminároch organizovaných inými odbornými inštitúciami

Zlepšenie fungovania systému ochrany detí pred násilím 3OZ

Rorschach 1 OZ

Konferencia: Národná cena kariérového poradenstva 2014 2 OZ

Akadémia vzdelávania VAPAC 2 OZ

Supervízia v pomáhajúcich profesiách 1 OZ

Deň župných škôl 2 OZ

Profesia Days 2 OZ

Sada projektových koláží 1 OZ

Satirová – vzdelávanie + valné zhromaždenie 1 OZ

Johansenova metóda sluchovej stimulácie / Avare / 3 OZ

Dětská kresba 2 OZ

Sociálno-právne aspekty rozvodovosti 4 OZ

Psychologicko-taktické aspekty vyšetrovania trestných činov

sexuálne zneužívaných a týraných detí 3 OZ

Supervízia so súdnou znalkyňou 2 OZ

Veľtrh-Mladý tvorca 2 OZ

Téma spirituality v psychoterapii 1 OZ

Hrová terapia 2 OZ

Domáce násilie 1 OZ

Využitie expresívnych techník v skupinovej terapii s adolescentmi

a mladými dospelými 1 OZ

Násilie na ženách 1 OZ

Bátovská: Familienbrett 1 OZ

Nízkoprahové zariadenie Mixclub 1 OZ

Školenie predsedov ZO OZ 1 OZ

Konferencia Odborového Zväzu 1 OZ

Účasť na seminároch organizovaných v CPPPaP:

Seminár k metóde SON-R 10 OZ

Vzťahová väzba 8 OZ

Terapeutické kartičky COPE 6 OZ

Selektívny mutizmus 12 OZ

Ochrana osobných údajov 14 OZ

Alternatívne vzdelávanie v AJ 1 OZ

Kazuistický seminár oddelenia:

Krízová intervencia 14 OZ

**Oddelenie špeciálnej pedagogiky:**

**Kontinuálne vzdelávanie**

**Oddelenie špeciálnej pedagogiky:**

**Kontinuálne vzdelávanie**

Deficity čiastkových funkcií, 5 modulov 1 OZ

Výchovný poradca 4 OZ

**Účasť na odborných seminároch (krátkodobo):**

Konferencia Dieťa v ohrození 1 OZ

Elektívny mutizmus 5 OZ

Supervízne stretnutie 1 OZ

Práca s terapeutickými kartami 1 OZ

Konferencia Odborového Zväzu 1 OZ

**Oddelenie prevencie:**

**Dlhodobé (niekoľkoročné) vzdelávanie v psychoterapeutických výcvikoch**

Poradenstvo a psychoterapia zameraná na klienta- dlhodobo, prebiehajúce 2 OZ

Integratívna práca s motiváciou a zmenou u jednotlivca, páru a systému 1 OZ

**Kontinuálne vzdelávanie**

Overenie počítačových zručností – základná obsluha počítača 1 OZ

**Účasť na seminároch**

Účasť na PCA sympóziu - krátkodobo 1 OZ

PDCS- Čo môžeme spolu robiť?- krátkodobo 1 OZ

Rešpektovať a byť rešpektovaný- krátkodobo 1 OZ

Vytváranie pozitívnej klímy v školách a školských zariadeniach formou sociálneho dialógu- krátkodobo 1 OZ

Sociálny dialóg, rodová rovnosť, partnerstvo v Európe a vo svete- krátkodobo 1 OZ

Práca so schémami- krátkodobo 1 OZ

Deň existenciálnej analýzy a logoterapie- krátkodobo 1 OZ

Konferencia- Nenásilná komunikácia a jej využitie v živote 1 OZ

Konferencia – LGBT Psychology and related fields 1 OZ

Sexual and gender identity in Europe as a topic in adult education 1 OZ

Klíčové kompetence moci 1 OZ

1. **Údaje o aktivitách a prezentácii školského zariadenia na verejnosti (§ 2 ods. 1 písm. i)**

**Riaditeľka CPPPaP**  prezentovala činnosť zariadenia na stretnutí riaditeľov SŠ bratislavského kraja, na stretnutí vedúcich predškolských zariadení mestskej časti Podunajské Biskupice, Vrakuňa. V rámci národného projektu Komplexný poradenský systém prevencie a ovplyvňovania sociálno-patologických javov v školskom prostredí participovala na príprave odbornej metodiky pre odborných zamestnancov školstva, súčasne organizačne garantovala spoluprácu CPPPaP a VÚDPaP na projekte KOMPOSYT.

**ODdelenie psychologického poradenstva v školskom roku 2014/2015 realizovalo nasledovné odborné aktivity:** Na oddelení psychologického poradenstva pracovalo v uplynulom školskom roku 14 psychológov (z toho 1 riaditeľka a 1 vedúca na úväzok 13,20 ). V starostlivosti odborných zamestnancov boli žiaci školských zariadení (MŠ, ZŠ, gymnázia, SOŠ) v našej pôsobnosti, ako aj klienti z iných lokalít prichádzajúci na žiadosť zákonných zástupcov.

**1. Komplexná psychologická diagnostika a poradenstvo – individuálne**

Oddelenie psychologického poradenstva poskytlo komplexnú psychologickú starostlivosť **2351 klientom**. Aktivity spolu s  metodickými činnosťami dosahujú počet **10 315**. Najväčšie zastúpenie v rámci diagnóz sme zaznamenali u vyšetrení v súvislosti s posúdením školskej spôsobilosti, s problémami učenia a kariérového poradenstva. Najviac vyšetrení sa uskutočnilo na žiadosť rodičov. Vyšetrenie školskej spôsobilosti prebiehalo v dvoch fázach : depistážnej a realizačnej. Vo fáze depistáží sme poskytli vyšetrenie a poradenstvo všetkým deťom predškolského veku v predškolských zariadeniach nášho obvodu. /**1217** detí/. Z nich sme vyšetrili skupinovo a následne aj individuálne podľa potreby 293 detí. Na základe vyšetrenia sme odporučili **116** deťom odklad ŠD, 19 deťom zaškolenie v 0.ročníku /pre deti zo sociálne znevýhodneného prostredia/, 4 deťom sme odporučili predčasné zaškolenie v 1. ročníku ZŠ. Oproti predchádzajúcemu roku sa výrazne znížil počet odkladov školskej dochádzky. Predpokladáme, že určitý podiel na znížení počtu odkladov môže mať aj kvalitná a systematická depistáž a následné stimulačné programy v predškolských zariadeniach

Okrem poskytovania psychologickej starostlivosti v CPPPaP odborní zamestnanci v rámci terénnej práce poskytovali psychologické poradenstvo pedagogickým pracovníkom, žiakom a rodičom priamo na školách alebo predškolských zariadeniach.

**1. Individuálna klientela**

Oddelenie psychologického poradenstva poskytuje individuálnu a skupinovú psychologickú diagnostiku a psychologické poradenstvo pre rodičov, zákonných zástupcov, pedagógov pri problémoch:

* v osobnostnom a emocionálnom vývine detí, mladistvých a adolescentov
* v učení a v správaní
* v adaptácii na predškolské, školské zariadenie
* v oblasti výchovy – súrodenecká žiarlivosť, nejednotná výchova, detský vzdor, agresivita, strach, rozvodová situácia v rodine

Súčasne poskytuje poradenstvo v oblasti:

* identifikácie všeobecného intelektového nadania
* kariérneho vývinu žiakov ZŠ a SŠ
* prípravy na vstup do predškolského zariadenia, školského zariadenia
* posudzovania školskej spôsobilosti deti pred nástupom do 1.ročníka ZŠ.
* rediagnostiku detí zo sociálne – znevýhodneného prostredia
* rediagnostiku na vyžiadanie učiteľov alebo rodičov

Oddelenie psychologického poradenstva okrem poskytovania komplexnej psychologickej starostlivosti individuálnym klientom v CPPPaP zabezpečuje aj v rámci terénnej práce psychologické poradenstvo pedagogickým pracovníkom priamo v predškolských zariadeniach, základných a stredných školách. V rámci terénnych dní sa uskutočňujú aj psychologické vyšetrenia u skupiny klientov, ktorých návšteva poradenského zariadenia je problematická. Odborní zamestnanci vykonávajú pozorovania dieťaťa priamo na vyučovaní, alebo v kontakte s rovesníkmi, podľa potrieb zabezpečujú prednášky pre žiakov a rodičov na vyžiadané témy. V uplynulom školskom roku sme realizovali skupinové aktivity pre stredoškolákov s hlavnými témami :

* Ako na vysokú školu
* Ako sa učiť
* Sociálno-psychologický tréning

V oddelení psychologického poradenstva OZ, ktorí majú ukončený psychoterapeutický výcvik, alebo sú zaradení vo výcviku využívajú rôzne formy psychoterapie pri ďalšej práci s klientom, rodinou. Najviac využívanou formou terapie je rodinná terapia, prístup zameraný na klienta /Rogers/, aplikované formy dynamickej psychoterapie, katatýmne imaginatívny prístup, dlhodobá individuálna práca s klientom, filiálna terapia, terapia hrou, princípy na proces orientovanej psychoterapie.

OZ majú dlhodobé vzdelávanie v oblasti psychoterapie garantované odbornými inštitúciami ako SKP, SIPE, POPI, SPS , IVS na Slovensku a 2 OZ majú pokračujúce vzdelávanie v zahraničí /ČR, Rakúsko/.

Špecifickú odbornú činnosť predstavuje kariérové poradenstvo pre žiakov ZŠ a SŠ.

Kariérové poradenstvo v období vzdelávania a odbornej prípravy chápeme ako súčasť *biodromálneho* celoživotného poradenstva. Predstavuje odbornú pomoc žiakom vo fáze ich *predprofesijného* vývinu, v procese ich rozhodovania sa o ďalšom štúdiu a budúcom povolaní, počas ich systematickej prípravy na vstup do sveta práce. Poradenskú pomoc pri riešení vývinových úloh mladých ľudí vnímame systémovo, keďže kariérový vývin nie je izolovaný, uskutočňuje sa v nedeliteľnej jednote s vývinom osobnostným, sociálnym, emocionálnym, vzdelávacím.

Poskytovanie poradenstva v systéme vzdelávania a odbornej prípravy, najmä v školách a školských zariadeniach, zohráva principiálnu úlohu pri zabezpečení pevného základu na rozhodovanie sa jednotlivcov o ich ďalšom vzdelávaní a profesionálnom plánovaní – kariérové poradenstvo poskytuje pomoc jednotlivcom efektívne riadiť svoje ďalšie vzdelávanie a profesionálny vývin. V podmienkach CPPPaP je to primárne problém správnej voľby povolania u žiakov základných škôl, žiakov so ŠVVP a ich primerané vzdelávanie v sieti odborného školstva.

Pre žiakov stredných škôl je to poradenstvo najmä pre žiakov nerozhodných a nerozhodnutých resp. pre tých, ktorí potrebujú svoje kariérové rozhodnutie overiť poznaním svojich schopností, vedomostí a záujmov. V neposlednej rade je to poskytovanie kariérového poradenstva pre žiakov neúspešných pri primárnej voľbe povolania a žiakov vyžadujúcich z rôznych dôvodov reorientáciu pri voľbe povolania či štúdia.

**2.** **Skupinová činnosť s klientmi**

V uplynulom školskom roku ťažiskom práce v skupinovej činnosti boli **depistážne vyšetrenia pripravenosti na školu u predškolákov MŠ** , ako i žiakov základných a stredných škôl za účelom porady pri **voľbe povolania, resp. štúdia**. Rovnako poskytujeme poradenstvo a komplexné psychodiagnostické vyšetrenie pre žiakov , ktorí neuspeli pri prvej voľbe štúdia. Všetkým účastníkom skupinovej činnosti bolo umožnené individuálne pokračovať v poradenskom procese. Celkom bolo na školách a predškolských zariadeniach uskutočnených **543** konzultačných návštev a ich náplňou okrem už spomenutého boli i individuálne konzultácie, konzultácie s rodičmi, pedagógmi a inými odbornými zamestnancami školy, prednášky, besedy a výcvikové aktivity. Pre deti s odloženou školskou dochádzkou sme realizovali **stimulačný program** v 5 predškolských zariadeniach. Počet detí ktorý program absolvovali je **47**.

Hromadné vyšetrenia v súvislosti s kariérovým poradenstvom prebehli podľa požiadaviek ZŠ a SŠ. Priamo na školách prebehli hromadné vyšetrenia v **23** triedach pre **385** žiakov. Následne im bolo poskytnuté individuálne poradenstvo na škole alebo v CPPPaP II.

**3.** **Odborné činnosti**

Odborní zamestnanci poskytujú odborné metodické vedenie pre školských psychológov, výchovných poradcov základných a stredných škôl.

Témy, ktoré odzneli na seminároch **pre školských psychológov:**

Vzťahová väzba

Selektívny mutizmus

Terapeutické karty COPE

Sémantický diferenciál – analýza, interperetácia

Súťaživosť na školách

ADHD

Filiálna terapia, hrová terapia

Šikanovanie na škole

Spolu prebehlo 9 metodických stretnutí so školskými psychológmi.

Pre **výchovných poradcov ZŠ** sme zorganizovali 2 aktívy s témami:

Emocionálne kompetencie v škole - stretnutie sa konalo v priestoroch CPPPaP Ba2

Kľúčové kompetencie v škole - stretnutie sa konalo v SOŠ Koceľova.

Na aktívoch **výchovných poradcov SOŠ** boli ponúknuté 4 témy:

Poruchy učenia v SOŠ - stretnutie organizované CPPPaP I

Stres v škole II. Pokračovanie zážitkového stretnutia – v priestoroch CPPPaP Ba 2

Kariérové poradenstvo : Trendy, perspektívy a možnosti v kariérovom poradenstve

Výchovné poradenstvo

Odborný program garantovali interní odborní zamestnanci a pozvaní pracovníci inštitúcií.

Pracovníci oddelenia psychologického poradenstva každoročne participujú na **zápisoch do 1.ročníkov v ZŠ** podľa záujmu škôl, po obidva dni sú k dispozícii učiteľom a rodičom.

Odborní zamestnanci viedli stáže 3 študentiek magisterského a bakalárskeho štúdia a jednorazovú stáž 20 študentov VŠ .

1 OZ tvorí a aktualizuje formálnu korešpodenciu zariadenia.

**4.** **Metodická činnosť**

Oddelenie psychologického poradenstva v školskom roku 2014/2015 metodicky viedlo školských psychológov a výchovných poradcov.

Metodickým vedením školských psychológov bola poverená 1 odborná pracovníčka. Okrem odborných seminárov realizovala 9 stretnutí so školskými psychológmi, na ktorých si mali možnosť vymeniť skúsenosti ohľadom rôznych odborných techník, boli im poskytnuté materiály a  informácie o zaujímavých odborných kurzoch.

ZŠ a SŠ v našej pôsobnosti mali v uvedenom školskom roku 22 školských psychológov, väčšinou pracujúcich na skrátený úväzok.

Metodickým vedením výchovných poradcov SŠ bola poverená jedna odborná pracovníčka, ktorej činnosti boli od januára 2015 doplnené o   metodické vedenie výchovných poradcov základných škôl.

Metodička pre výchovné poradenstvo organizovala aktívy pre VP, zabezpečovala koordináciu VP, vykonávala metodicko-inštruktážne návštevy – z kapacitných dôvodov v obmedzenom počte 8. Realizovala osobné a telefonické konzultácie pre VP v počte 20. Mailovou komunikáciou upozorňovala na aktuálne informácie aspoň 1 raz mesačne. Zúčastňovala sa na akciách organizovaných pre VP, metodikov a iných špecialistov vo výchovnom poradenstve. ( Metodická návšteva v CPPPaP Ba I ).

V spolupráci s riaditeľkou CPPPaP Ba2 bola zahájená prípravná fáza na zorganizovanie konferencie pre výchovných poradcov SŠ bratislavského kraja, ktorá sa bude konať 27.10.2015 v zasadačke BSK.

**5.** **Osvetová činnosť**

Odborní zamestnanci oddelenia realizovali v sledovanom období väčšie množstvo odborno-osvetových aktivít. Išlo prevažne o **besedy a prednášky či prezentácie pre rodičov, učiteľov a žiakov a iných odborníkov**. Najčastejšími témami boli otázky školskej pripravenosti, prezentácie pracoviska, prevencie sexuálneho zneužívania, kariérového poradenstva, šikanovanie a špecifické poruchy učenia.

1 OZ oddelenia je poverená spravovaním webovej stránky zariadenia a vedením knižnice s odbornou literatúrou.

V sledovanom období spolupráca s **médiami**: v STV 3 OZ , Rádio Slovensko 1 OZ , Regina Slov. rozhlas.

**Publikačná činnosť:** 1 OZ http/najmama.aktuality.sk/, 2 publikácie v Psychológia a patopsychológia dieťaťa,www.komposyt.sk,

1 OZ kazuistika v súhrnej zbierke kazusitík „Pomoc v praxi špeciálnych pedagógov, psychológov a odborných zamestnancov školstva /odborný text/“

**6.** **Členstvo v odborných  profesných a iných inštitúciách:**

1 OZ pracovníčka je členkou expertného tímu výchovných poradcov v projekte pri VÚDPaP

1 OZ je v metodickom vedení pri CPPPaP I. 2 OZ sú členkami koordinačnej komisie proti násiliu na deťoch ( ÚPSVaR )

OZ oddelenia psychologického poradenstva sú členmi SIPE (1), SKP, SPS, IVS SR, AVP, členka správnej rady „Nadácia humanitárny fond zdravotne postihnutých“. (1)

SSKIP (1),OH (13)

1 OZ je externou členkou Akreditačnej komisie pri MVVVaŠSR.

**7. Ocenenia:**

1 OZ oddelenia prevzala ocenenie J.A. Komenského s Medzinárodnému dňu učiteľov a rezortné ocenenie - Malú medailu sv. Gorazda

**8. Oddelenie poradenstva realizovalo tieto projekty:**

OZ oddelenia poradenstva realizovali rozvojový projekt MŠVVaŠ SR „Včasná diagnostika a terapia hrou“. Cieľom projektu bolo skvalitnenie ranej starostlivosti o deti so špeciálnymi výchovno-vzdelávacími potrebami pomocou inovácie diagnostických testov a materiálneho vybavenia terapeutickej miestnosti ako diagnostického a terapeutického prostredia. OZ svojpomocne vybudovali miestnosť a vybavili ju novým terapeutickým materiálom. Terapeutickú miestnosť majú k dispozícií všetci OZ zariadenia. Súčasťou projektu bol seminár k testovej metodike SON R pre OZ CPPPaP.

4 OZ CPPPaP taktiež participovali na realizácii projektu VÚDPaP.- Komposyt

Riaditeľka CPPPaP v spolupráci s OZ oddelenia poradenstva a špeciálno-pedagogického oddelenia získala grant na rozvojový projekt MŠVVaŠ SR:

„Komplexná starostlivosť o dieťa s nerovnomerným vývinom v predškolskom veku“, v hodnote 2 800 eur a grant MÚ Ružinov: „Zvyšovanie dostupnosti poradenských služieb prostredníctvom IKT“ v hodnote 4000 eur.

**CPPPaP v spolupráci s OZ Labyrint realizovalo nasledovné projekty:**

-„ Bezpečný internet“ – pre žiakov 5. ročníkov ZŠ

- „Prevencia sexuálneho násilia na deťoch“ – pre žiakov 3. a 4. ročníka ZŠ

-„ Prevencia sexuálneho násilia na dievčatách“ pre žiačky II stupňa ZŠ.

Na projektoch participovali 3 OZ oddelenia na základe dohody o spolupráci medzi CPPPaP Ba II a OZ Labyrint .

1/ Projekt **„ Prevencia sexuálneho násilia na deťoch“** sme realizovali

na 3 základných školách (ZŠ Mierová, Vrútocká, Rajčianska)

Projektu sa zúčastnilo 6 tried 3. a 4. ročníkov (Spolu 89 žiakov).

2/ Projekt **„Prevencia sexuálneho násilia na dievčatách“** sme realizovali na požiadanie Spojenej školy Švabinského, ktorá je zameraná na prípravu na povolanie pre mládež s mentálnym postihom.

Workshopu sa zúčastnilo 16 dievčat.

3/ Projekt **„ Bezpečný internet“** sme realizovali na 2 školách ZŠ Mierová, Žitavská

Projektu sa zúčastnilo 6 tried. (spolu 110 žiakov)

OZ uskutočnili vzdelávacie semináre s tematikou prevencie sexuálneho násilia na deťoch pre výchovných poradcov Ba5, pracovníkov KC Dúha a aktívnou účasťou sa podieľali na konferencii pre zamestnancov detských domovov v Banskej Bystrici.

Osvetová práca: „Svetový deň prevencie proti násiliu na deťoch – 19 november“ si OZ pripomenuli nástenkou vo vestibule ZŠ Biskupickej a Súkromnej hotelovej akadémie HaGMa.

Žiaci ZŠ Biskupickej vyjadrili solidaritu so Svetovým dňom prevencie aj svojimi výtvarnými prácami.

**Oddelenie špeciálnej pedagogiky v školskom roku 2014/2015 realizovalo nasledovné odborné aktivity:**

Špeciálnopedagogické oddelenie v CPPPaP tvorili v školskom roku 2014 -2015 šiesti odborní zamestnanci – špeciálni pedagógovia /piati s plným pracovným úväzkom, jeden na skrátený úväzok/. Jeden špeciálny pedagóg pôsobí v oddelení aj ako terapeut – venuje sa rodinnej terapii. Jeden špeciálny pedagóg bol prijatý k 1. júlu 2015 .

V starostlivosti oddelenia boli MŠ, ZŠ, Gymnáziá, SOŠ v našej pôsobnosti, ako aj klienti z iných lokalít prichádzajúci na žiadosť zákonných zástupcov, školy, resp. na vlastnú žiadosť.

Školské zariadenia boli prerozdelené medzi zamestnancov, tak aby starostlivosť o tieto školy bola realizovaná efektívne a flexibilne, v primeranom časovom rozptyle.

Počas celého školského roka prebiehali v oddelení odborné konzultácie na báze riešenia prípadových štúdií.

Oddelenie zabezpečovalo depistáž, prevenciu a komplexnú edukatívnu rehabilitáciu pre žiakov so špeciálnymi výchovno-vzdelávacími potrebami /ďalej ŠVVP/ v oblasti zdravotného oslabenia, špecifických vývinových porúch učenia, porúch správania a nadaným žiakom. V oddelení sme zabezpečovali výkon komplexnej terapeuticko-výchovnej pomoci deťom a žiakom s poruchami vývinu alebo správania, s ohrozeným emocionálnym a sociálnym vývinom a deťom so sťaženými životnými podmienkami v dôsledku ich zdravotného znevýhodnenia a ich zákonným zástupcom.

**Depistáž***,* vyhľadávanie detí s rizikovými faktormi sme realizovali najmä v školských zariadeniach /ZŠ, SOŠ, Gymnáziá/ v našej pôsobnosti /Bratislava II./.

**Prevenciu** v oblasti porúch učenia a správania sme realizovali prostredníctvom práce s rizikovými jedincami resp. skupinami prevažne u detí predškolského a mladšieho školského veku, kde sa vyskytli rizikové faktory /predčasne narodené deti, deti s narušenou komunikačnou schopnosťou, s problémami v lateralizácii, s oslabenými čiastkovými funkciami, s prejavmi porúch správania a narušenia v sociálnej a emocionálnej oblasti, žiakov so sociálne znevýhodneného prostredia a pod./. Prevencia bola realizovaná formou skupinových aktivít zameraných na rozvoj grafomotorických a jazykových zručností u detí predškolského veku.

**Komplexnú starostlivosť** o žiakov so ŠVVP sme zabezpečili procesmi diagnostiky a prognostiky, navrhovaním odporúčaní a podkladov pre IVVP a realizáciou intervenčných postupov – terapiou, reedukáciou, kompenzáciou, korekciou, ako aj úzkou spoluprácou s rodičmi, s pedagogickými a odbornými zamestnancami škôl /školský špeciálny pedagóg a psychológ, výchovný poradca, asistent učiteľa a pod./ a inými súvzťažnými odborníkmi /logopédi, lekári a pod..

**Z hľadiska riešenej problematiky** zamestnanci oddelenia špeciálno-pedagogického poradenstva pracovali celkovo so 680 klientmi formou individuálnej práce s klientom v zmysle diagnostiky a komplexnej rehabilitácie. Realizovaných bolo 714 diagnostických a rehabilitačných aktivít a 3 674 metodických stretnutí pre rodičov, učiteľov a iných odborníkov. Celkový počet účastníkov stretnutí bol 3 957.

Oddelenie vstupovalo v školskom roku 2014/15 do týchto okruhov, situácií a problémov:

- vývinové problémy detí predškolského veku,  
- školská spôsobilosť,

- výkonové zlyhania žiakov v ZŠ a SŠ, výchovné problémy, narušenie študijnej motivácie,

- nedodržanie psychohygienických zásad štúdia, techniky učenia

- špecifické problémy nadaných žiakov,

- začleňovanie detí so špeciálnymi výchovno-vzdelávacími potrebami: špeciálno-pedagogická diagnostika a prognostika,

- metodická pomoc pri tvorbe individuálnych výchovno-vzdelávacích programov a plánov

- metodické vedenie školských špeciálnych pedagógov.

**Diagnostika a korekcia** bola zameraná na: - deficity v poznávacích a v kognitívnych schopnostiach, - deficity v jazykových schopnostiach,

- deficity v exekutívnych funkciách: v pozornosti, plánovaní a monitorovaní vlastnej aktivity,

- percepčno-motorické deficity, - deficity v jemnej motorike a koordinácii,

- ťažkosti s orientáciou v čase a priestore,

- špecifické a nešpecifické poruchy správania,

- oblasť psychosociálneho narušenia, - profesijná orientácia detí so ŠVVP

- rodinná terapia a terapia detí s poruchami správania.

**Z hľadiska foriem práce** išlo zo strany oddelenia špeciálnej pedagogiky najčastejšie o nasledujúce formy:

- špeciálno-pedagogickú  diagnostiku a prognostiku,  
- poradenskú a konzultačnú činnosť  
- reedukačné, kompenzačné a terapeutické postupy  
- spracúvanie odborných vyjadrení a podkladov pre IVVP   
- depistážnu činnosť (vyhľadávanie detí s rizikovým vývinom v rámci ZŠ)  
- metodickú a školiacu činnosť (najmä smerom k výchovným poradcom a školským špeciálnym pedagógom)

- informačnú činnosť (napr. informácie o možnostiach štúdia na stredných a vysokých školách pre žiakov so ŠVVP)  
- zisťovanie situácie v triedach formou pozorovania pri výskyte problémov (vzťahy učiteľ – žiak v rámci vzdelávania a pod.)  
- riešenie problémov detí so špeciálnymi výchovno-vzdelávacími potrebami na ZŠ a SŠ

- terapeutickú činnosť zameranú na rodinnú terapiu.

**Organizácia práce:**  Práca bola realizovaná v mieste pracoviska a na školách, ktoré žiaci navštevujú, formou práce v teréne. Cieľom bolo pozorovanie žiaka v prirodzených podmienkach školského zariadenia.

Diagnostické vyšetrenia boli realizované na školách v prípade, že sa jednalo o žiaka zo sociálne znevýhodneného prostredia, resp. išlo o kontrolné vyšetrenia.

V rámci terénnych aktivít sme realizovali konzultácie s pedagogickými a odbornými zamestnancami a riaditeľmi školských zariadení.

Práca s klientmi bola realizovaná najmä individuálnou formou. Pri rehabilitačných postupoch bola podľa potrieb klientov a na základe zváženia špeciálneho pedagóga realizované skupinová a len výnimočne frontálna forma organizácie práce.

**Metodické aktivity oddelenia špeciálno-pedagogického poradenstva :**

V priebehu školského roka bolo zamestnancami realizovaných 3 674 metodických aktivít. Stretnutia s rodičmi, výchovnými poradcami, so školskými psychológmi a špeciálnymi pedagógmi, kde sa venovalo témam:

* Poruchy učenia a správania.
* Predstavenie programu FAST FORWORD zameraného na trénovanie kognitívnych funkcií.
* Asistent učiteľa – skúsenosti s pôsobením na školách.
* Metodický materiál na výučbu jazykov a matematiky pre učiteľov ZŠ k vzdelávaniu žiakov so ŠVVP.
* Elektívny mutizmus. Žiak s elektívnym mutizmom na škole – tvorba IVVP.
* Integrácia a IVVP pre žiakov s psychiatrickými poruchami
* Špeciálnopedagogická starostlivosť o intelektovo nadaných žiakov v ZŠ.
* Prezentácia novovzniknutého Centra špeciálno-pedagogického poradenstva.
* Usmernenie k ochrane osobných údajov.

Individuálne a frontálne sme poskytovali metodické konzultácie riaditeľom a učiteľom škôl k vyššie menovaným témam v CPPPaP aj priamo na školách.

**Odborné semináre organizované pre odborných zamestnancov, učiteľov a rodičov:**

* Metodické stretnutia pre školských špeciálnych pedagógov skupinové a individuálne
* Účasť na metodických stretnutiach pre výchovných poradcov
* Prednášky pre rodičov, učiteľov ZŠ a SŠ témy: poruchy učenia a poruchy správania.

**Spolupráca s médiami:**

V sledovanom období spolupráca s STV, pravidelne 1 OZ

**Oddelenie prevencie v školskom roku 2014/2015 realizovalo nasledovné odborné aktivity:**

Činnosti oddelenia prevencie tradične prebiehali najmä skupinovou formou prevažne vo forme výcvikových skupín a besied, okrem toho sme poskytovali individuálne poradenstvo a uskutočnili intenzívny týždenný pobytový program. Pracovníci oddelenia poskytovali aktivity a služby pre žiakov, ich rodiny a pedagógov zo základných a stredných škôl v našej pôsobnosti.

V školskom roku 2014/2015 pracovali na oddelení prevencie traja sociálni pedagógovia,(z toho jeden na polovičný úväzok) dvaja špeciálni pedagógovia a traja psychológovia (z toho dvaja na polovičný úväzok). Celkový počet fyzických zamestnancov pracujúcich na oddelení prevencie je k 31.8.2015 šesť osôb, počet úväzkov 5,0.

**Oddelenie prevencie v školskom roku 2014/2015 realizovalo nasledovné odborné aktivity:**

1. Práca s problémovými triedami na I; II. stupni a stredných školách
2. Tématické besedy na školách
3. Klubové aktivity, komunity detí, akcie pre deti
4. Odborné konzultácie s učiteľmi
5. Spolupráca s koordinátormi prevencie
6. Arteterapeutická skupina
7. Práca s individuálnymi klientmi
8. Odborné praxe študentov VŠ
9. Realizácia projektov
10. Prednášková a popularizačná činnosť
11. Ďalšie vzdelávanie zamestnancov
12. **Práca s triedami na I, II stupni ZŠ a stredných školách – Deň otvorených dverí**

**Práca s triedami na I. stupni – Deň otvorených dverí**

Cieľom cyklu troch dvojhodinových stretnutí prebiehajúcich na škole je práca s triedami, ktoré učitelia označili ako problémové. Problémy sa týkali najmä nedisciplinovanosti, neusmernenej dynamiky detí, vzťahov medzi deťmi navzájom alebo agresívnym správaním. Využívali sme najmä hry zamerané na zlepšenie vzťahov a spolupráce, ale aj hry na uvoľnenie a zlepšenie koncentrácie. Súčasťou práce boli aj konzultácie s triednymi učiteľmi, ktorí dostali odporúčania, ako ďalej s triedou pracovať. V školskom roku 2014/2015 sme realizovali 38 stretnutí s dvadsiatimi troma triedami, spolu sa zúčastnilo 609 účastníkov.Výrazný pokles počtu aktivít na prvom stupni nastal dlhodobou PN 1 OZ (marec – jún 2015) a odchodom 1 OZ do iného oddelenia, ktorá sa tiež venovala práci na I. stupni. V krátkom čase sa znížil počet úväzkov o 1 celý úväzok. Počet prvých stretnutí s triedou 23, počet druhých stretnutí13, počet tretích stretnutí 6.

V uplynulom školskom roku sa nám podarilo opäť pracovať v materských školách . Štyri stretnutia koncipované ako muzikálne zameraný zážitkový program a jedno stretnutie zamerané na riešenie aktuálnych konfliktov v triede MŠ Bancíková.

**Práca s triedami na II. stupni a stredných školách – Deň otvorených dverí**

Cieľovou skupinou trojhodinových zážitkových aktivít v priestoroch oddelenia prevencie sú triedy, ktoré učitelia označili ako problémové. Najčastejšie riešenými problémami boli „živé deti“ (poruchy pozornosti, nedisciplinovanosť), outsider v triede, nesformovaný kolektív a problémové správanie jednotlivca v triede. Cieľom stretnutí je zistiť ako situáciu vnímajú deti a motivovať ich k žiadanej zmene. Využívame najmä psychosociálne hry zamerané na podporu spolupráce, sebapoznávania, pracujeme so skupinovou dynamikou. Triedni učitelia dostali po stretnutí návrhy a odporúčania pre ďalšiu prácu s triedou. Uskutočnilo sa 109 stretnutí s problémovými triedami (z toho 1.stretnutie 68 tried, 2.stretnutie 26 tried, 3.stretnutie 8 tried, 4.stretnutie 5 tried, 5.stretnutie 1trieda a 6.stretnutie 1 trieda) s 1910 návštevami žiakov. Z toho 72 stretnutí sa uskutočnilo na II. stupni ZŠ a 41 stretnutí na SŠ. Nastal mierny nárast počtu stretnutí. Zvýšil sa počet stretnutí, na ktorých sa zúčastnil triedny učiteľ. Primárne sme sa snažili uskutočňovať stretnutia s triedami v našom zariadení (85 stretnutí u nás, 24 na školách, celkový počet hodín 303, z toho 85 stretnutí trojhodinových, 24 stretnutí dvojhodinových). Stále trocha zaostáva spolupráca so strednými školami, niektoré si dohodli termín a potom sa stretnutie nezúčastnili.

1. **Tematické besedy na školách**

Tematické besedy pre žiakov základných škôl a žiakov stredných škôl sú aktivitami primárnej prevencie, ktorých cieľom je sprostredkovať pomocou zážitku a vzájomného dialógu prehodnotenie názorov a postojov žiakov a poskytnúť dôležité informácie. Niekedy vzniká požiadavka na okamžitú intervenciu (napr. spolužiak, ktorý berie drogy, skúsenosti s extrémistickými skupinami). Beseda slúži zároveň na informovanie žiakov o CPPPaP ako o možnosti pomoci pri rôznych druhoch problémov (rodinné, osobnostné atď.). Školám ponúkame viacero tém besied, vychádzame tiež v ústrety špecifickým požiadavkám danej školy, alebo triedy. Zoznam tém besied realizovaných v tomto školskom roku uvádzame nižšie. V školskom roku 2014/2015 sa uskutočnilo 124 besied (v trvaní 231 vyučovacích hodín), ktorých sa zúčastnilo 2321 detí. Oproti minulému školskému roku počet besied klesol. Úbytok počtu besied bol spôsobený na jednej strane zameraním sa primárne viac na prácu s triedou, na druhej strane personálnym poddimenzovaním nášho oddelenia, ktoré sme spomínali už vyššie v tejto správe.

Témy besied uskutočnených v školskom roku 2014/2015:

* extrémistické skupiny (16 stretnutí, 266 účastníkov)
* sexuálna prevencia (14 stretnutí, 238 účastníkov)
* drogová prevencia (35 stretnutí, 657 účastníkov)
* problematika siekt a kultov (5 stretnutí, 100 účastníkov)
* trestnoprávna zodpovednosť (18 stretnutí, 330 účastníkov)
* obchod s ľuďmi (20 stretnutí, 409 účastníkov)
* kyberšikana (17 stretnutí, 375 účastníkov)
* poruchy príjmu potravy (10 stretnutí, 195 účastníkov)
* mediálna výchova (9 stretnutí, 160 účastníkov)

1. **Klubové aktivity, komunity detí, akcie pre deti**

Klubové aktivity prebiehajú v utorok až piatok v popoludňajších hodinách neštruktúrovanou formou. Deti voľne prichádzajú a sami rozhodujú o tom, ako budú tráviť čas. Klientelu klubu tvoria deti vo veku 6-18 rokov z miestnych komunít, sú to najmä klienti z individuálneho poradenstva a deti, ktoré do klubu prichádzajú po návšteve CPPPaP v rámci práce s problémovými triedami, alebo po uskutočnení besedy na škole. Vďaka prijímajúcej atmosfére a jasne definovaným pravidlám majú možnosť zažiť úspech a postupne korigovať nevhodné spôsoby správania. Pri nadviazaní osobného vzťahu sa deti na nás obracajú so svojimi každodennými problémami (škola, kamaráti, rodina). Deti majú v klube možnosť vybrať si z viacerých aktivít, ktoré hravou formou umožňujú rozvoj určitých zručností (pozornosť, pamäť, hrubá a jemná motorika, sebaovládanie, riešenie konfliktov, empatia atď.), alebo poskytujú zážitky dôležité pre rozvoj osobnosti (sebapoznanie, úspech, spolupráca, poskytnutie a prijatie pomoci atď.)

Počas šk.r.2014/2015 sa uskutočnilo 1574 návštev detí, čo je v porovnaní s minulým školským rokom mierny nárast, spôsobený prebiehajúcim projektom „Ja velkáč“. Klub bol otvorený 137 dní a priemerná návšteva na jedno popoludnie bola 11,53 klientov. Celkovo v klube evidujeme 112 detí.

Možnosti aktivít v klube:

* arteterapia (práca s hlinou, maľovanie farbami na sklo, textil atď.)
* psychomotorické aktivity (futbal, volejbal, vybíjaná)
* muzikoterapia (klavír, gitara, perkusie, bubny)
* terapia hrou (psychosociálne hry, hry na rozvoj sebaovládania a pozornosti, spoločenské hry, logické hry)
* dramaterapia (spoznávanie vlastných emócií, nacvičovanie scénok, natáčanie krátkych filmov).
* rôzne outdoorové aktivity

V klube sa koná jedenkrát do týždňa spoločné stretnutie detí a pracovníkov centra nazývané Komunita. Na komunite sa môžu deti vyjadriť k dianiu v Centre a ovplyvniť ho vlastnými návrhmi, hlavnú časť tvoria psychosociálne aktivity, zamerané na rozvoj určitých zručností. V šk.r.2014/2015 sa konalo 32 komunít, spolu 272 návštev detí. Priemer na jedno stretnutie je 8,5 detí.

Okrem pravidelnej klubovej činnosti organizujeme pre deti rôzne akcie - výlety a aktivity mimo priestoru CPPPaP, alebo organizované nad rámec bežnej prevádzky. V tomto školskom roku sme organizovali 8 akcií, boli to napr. cyklistický výlet výlet loďou, kúpalisko, vianočný a halloweenský večierok, realizácia zbierky a pod. Uskutočnilo sa 64 návštev akcií.

1. **Odborné konzultácie s učiteľmi**

Odborné konzultácie pre učiteľov pri riešení problémov a situácií v ich triede poskytujeme najmä v rámci práce s problémovými triedami na I. a II. stupni ZŠ a stredných školách, tematických besied a poradenskej činnosti na školách. Obsahom konzultácii bola spätná väzba o fungovaní tried a jednotlivých žiakov a návrh ďalších postupov pri práci na riešení problémov s danou triedou alebo žiakom.

1. **Spolupráca s koordinátormi prevencie**

V školskom roku 2014/2015 sa uskutočnilo šesť stretnutí koordinátorov prevencie, tri pre koordinátorov základných a tri pre koordinátorov stredných škôl – celkový počet účastníkov bol 60. Na stretnutiach sme poskytli aktuálne informácie, riešili situácie na školách, dohodli intervencie na konkrétnych školách a zisťovali potreby a požiadavky zo strany škôl. K polroku a ku koncu školského roku nám koordinátori prevencie vyplnili dotazník, ktorý je spätnou väzbou na realizované aktivity oddelenia prevencie pre ich školu, spolu s podnetmi pre ďalšiu prácu a potrebami škôl. Celkové hodnotenia koordinátorov a ohlasy na našu prácu sú prevažne pozitívne, kritické ohlasy vnímame ako priestor pre zlepšenie našej práce.

Okrem toho sme pre koordinátorov zrealizovali tri tematicky zamerané semináre na tému :

-Nízkoprahové zariadenie MIXKLUB

-Aspekty sexuálnej prevencie na školách

-Predsudky v spoločnosti

Celková účasť na seminároch : 40 účastníkov.

1. **Arteterapeutická skupina**

Skupina určená pre deti vo veku 8 až 12 rokov, je vhodná najmä pre deti s problémom vyjadrovať vlastné emócie, nesmelé, osamelé, so  zníženým sebavedomým, prípadne so psychosomatickými ťažkosťami. Cieľom stretnutí je pomocou arteterapie ale aj iných najmä psychosociálnych aktivít podporiť sebavyjadrenie detí, sebavedomie a schopnosť sebareflexie v bezpečnom prostredí. V školskom roku 2014/2015 sa uskutočnilo 30 stretnutí, s celkovým počtom účastí 183. Stretnutia prebiehali v pondelok popoludní vo forme polootvorenej skupiny.

1. **Práca s individuálnymi klientmi**

Oddelenie prevencie poskytuje štyri druhy služieb pri individuálnej práci s klientmi: psychologickú diagnostiku, poradenstvo, individuálnu, rodinnú a skupinovú psychoterapiu a rehabilitáciu (reedukáciu). Hlavnými dôvodmi príchodu klientov na individuálnu prácu na oddelenie prevencie sú osobnostné a psychické problémy a problémy v správaní. Okrem primárnych dôvodov sme sa u viacerých klientov venovali aj iným oblastiam, ktoré súviseli s riešeným problémom.

1. **Odborné praxe študentov SŠ a VŠ**

Odbornú prax na oddelení prevencie absolvovalo v tomto školskom roku10 študentov vysokých škôl. Študenti sa zúčastňovali jednotlivých foriem práce, mali priestor pre otázky a diskusiu. Podľa možností tiež aktívne vstupovali do aktivít. Ďalší študenti absolvovali na našom oddelení časť svojej praxe. Tiež nás oslovili viacerí študenti s otázkami týkajúcimi sa ich absolventských a seminárnych prác.

1. **Prednášková a popularizačná činnosť**

**Prezentácia zariadenia na verejnosti:**

1 OZ vystupoval v televíznej relácii 5 minút po dvanástej.

**Iná činnosť zamestnancov:**

1 OZ je členom rady školy viacerých škôl v našom obvode.

1OZ je členom metodického vedenia pri CPPPaP Ba I pre Bratislavský kraj.

**Vedenie metodických stretnutí sekcie prevencie:**

Téma: Využitie arteterapeutických techník pri práci so skupinou 14 účastníkov

Metodické odporúčania v realizácii preventívnych programov 12 účastníkov

Seminár pre učiteľov na tému šikanovanie na školách a zvládanie záťažových situácií – ZŠ Nevädzova - 22 učiteľov

1. **Ďalšie vzdelávanie zamestnancov**

Dlhodobé (niekoľkoročné) vzdelávanie v psychoterapeutických výcvikoch

Poradenstvo a psychoterapia zameraná na klienta- dlhodobo, prebiehajúce 2 OZ

Integratívna práca s motiváciou a zmenou u jednotlivca, páru a systému 1 OZ

Účasť na seminároch

Extrémizmus v školách a v školských zariadeniach 2OZ

Extrémizmus-Paľo Draxler 3OZ

Konferencia MY STREET 1OZ

Komunitné vzdelávanie „Pentagon Inak“ 1OZ

Národný projekt Inštitút rodovej rovnosti (MPSVaR):

Tvorba metodického materiálu pre rodových trénerov a trénerky 1 OZ

Dlhodobé (niekoľkoročné) vzdelávanie v psychoterapeutických výcvikoch

Skupinovo-komunitný psychodynamický výcvik - dlhodobo, prebiehajúce 1 OZ

Účasť na seminároch (krátkodobé)

Supervízne stretnutia zamerané na klubovú činnosť (vedené externou supervízorkou), 5 stretnutí 5 OZ

Odborné semináre v našom zariadení organizované pre OZ a koordinátorov prevencie

Homofóbia na školách – krátkodobo 4 OZ

**j) Údaje o projektoch, do ktorých je školské zariadenie zapojené ( § 2 ods. 1 písm.**

OZ oddelenia psychologického poradenstva spolu s OZ oddelenia špeciálno-pedagogického poradenstva vypracovali a predložili rozvojový projekt „Komplexná starostlivosť o dieťa s nerovnomerným vývinom v predškolskom veku“. Cieľom projektu je predchádzanie odkladom školskej dochádzky z dôvodu oslabených čiastkových funkcií a výkonov, rozvíjanie kompetencie a zručností rodičov predškolského veku a skvalitnenie ranej starostlivosti o deti v predškolskom veku.

Riaditeľka v spolupráci s teamom OZ vypracovali a predložili projekt na MÚ Ružinov pre oblasť vzdelávania :Zvyšovanie dostupnosti poradenských služieb prostredníctvom IKT – projekt je vo fáze realizácie. Cieľom projektu je inovácia IKT vzhľadom na dlhodobé problémy s používaním zastarej počítačovej techniky, čím zabezpečíme rýchlejšie reagovanie na požiadavky klientov . V každodennej práci OZ je príprava podkladov pre IVP, odborných správ z vyšetrenia, komunikácia s rodičmi, učiteľmi. Súčasne po inštalácii PC spustíme pilotný program Online poradenstvo v šk. r.2015/2016

**Oddelenie prevencie realizovalo v školskom roku 2014/2015 nasledovné projekty:**

**Uvarme si krajší život**

Trvanie projektu: september 2012 – december 2013

Uvariť si krajší život znamená naučiť sa v spoločnosti kamarátov, ako si uvariť chutné a lacné jedlá, ako si jednoducho pripraviť niečo čo zasýti a popritom sa zabaviť a učiť sa spolupráci. Projekt bol určený pre deti a mládež navštevujúce popoludňajší klub na oddelení prevencie. V rámci projektu sa naučili, ako sa dajú vhodnejšie využiť peniaze na jedlo, čo všetko na varenie potrebujú a ako môžu pripraviť jednoduché a lacné jedlá, ktoré zasýtia. Túto zručnosť neskôr využijú aj vo svojom živote. Súčasťou projektu boli pravidelné aktivity spojené s varením jedenkrát týždenne v rámci klubu (výber receptu, nákup, príprava, upratovanie), tvorba klubovej kuchárskej knihy a sobotňajšie stretnutie pre rodiny detí.

*Projekt sa uskutočnil vďaka podpore z grantového programu Hodina deťom, ktorý zriadila a spravuje Nadácia pre deti Slovenska.*

**Daruj knihu**

Trvanie projektu: trvá

Vďaka podpore individuálnych darcov získali deti navštevujúce klub pod vianočný stromček spolu 31 kníh.

*Projekt sa uskutočnil vďaka Komunitnej nadácii Bratislava.*

**Oddelenie poradenstva v spolupráci s OZ Labyrint realizovalo tieto projekty:**

**Bezpečný internet**

Na 2 ZŠ spolu 5 workshopov pre 6 tried (5.a 6. ročníkov) spolu *96 žiakov*

**Prevencia sexuálneho násilia na deťoch**

Na 2 ZŠ spolu 13 workshopov pre 5 tried (3.a 4. ročníkov) spolu *92 žiakov*

Na 1 ZŠ 1 besedu s rodičmi žiakov pre 2 triedy (3.a 4. roč.) počet *4 rodičia*

**Prevencia sexuálneho násilia na dievčatách**

Na 1 SŠ spolu 2 workshopy pre 1 ročník dievčat spolu *13 dievčat*

OZ podporilo svojimi aktivitami a**osvetovou činnosťou kampane:**

- 19 dní prevencie proti zneužívaniu detí (1.-19. november)

- Európsky deň bezpečného internetu a mobilu (12. február)

**Oddelenia psychologického poradenstva a špeciálno-pedagogického poradenstva vypracovali a realizovali projekty:**

**V spolupráci s OZ Labyrint realizovalo projekty:**

-„ Bezpečný internet“ – pre žiakov 4.a 5. ročníkov ZŠ

- „Prevencia sexuálneho násilia na deťoch“ – pre žiakov 3. a 4. ročníka ZŠ

- „Prevencia sexuálneho násilia na dievčatách“ pre dievčatá II. stupňa ZŠ alebo SŠ

Na projektoch participovali 3 OZ oddelenia psychologického poradenstva na základe dohody o spolupráci medzi CPPPaP Ba II a OZ Labyrint .

1/ Projekt **„ Prevencia sexuálneho násilia na deťoch“** sme realizovali

na 3 základných školách ( ZŠ Borodáčovej, ZŠ Nevädzovej a ZŠ Biskupickej )

Projektu sa zúčastnilo 7 tried 3. a 4. ročníkov. ( Spolu 126 žiakov )

S každou triedou sme pracovali na 3 workshopoch z časového hľadiska sme boli s jednou triedou na dvoch stretnutiach ( spolu 20 workshopov )

2/ Projekt **„Prevencia sexuálneho násilia na dievčatách“** sme realizovali na požiadanie Spojenej školy Švabinského, ktorá je zameraná na prípravu na povolanie pre mládež s mentálnym postihom.

Workshopu sa zúčastnilo 12 dievčat.

3/ Projekt **„ Bezpečný internet“** sme realizovali na 1 škole ZŠ Rajčianska

Projektu sa zúčastnili 3 triedy I. a 3 triedy II. stupňa ZŠ. (spolu 121 žiakov)

Okrem práce s deťmi sme uskutočnili seminár pre výchovných poradcov v počte 11 pedagógov na tému:“ Bezpečný internet“. Výchovní poradcovia obdržali preventívny materiál.

11.02. Európsky deň bezpečného internetu sme si pripomenuli na ZŠ Rajčianskej rozdávaním kartičiek „ Klikni“ (s pravidlami bezpečného četovania) prichádzajúcim žiakom, rodičom, prípadne pedagógom pri vstupe školy. Následne sme pokračovali v našich aktivitách workshopom v triede.

**k)** v šk.r.2014/2015 nebola realizovaná inšpekčná kontrola v našom zariadení

**l) Údaje o priestorových a materiálnych podmienkach školského zariadenia (§ 2 ods. 1 písm. l)**

Od začiatku školského roka 2009/2010 pôsobí naše pracovisko vo väčších priestoroch, ktoré nám poskytujú dostatočný priestor pre realizáciu individuálnych aj skupinových aktivít. Po dlhodobej prevádzke budovy vieme zhodnotiť aj jej nedostatky.

V lete 2015 sme dali vypracovať Stavebno-technické posúdenie objektu CPPPaP z ktorého vyplýva :

Objekt bol postavený a využívaný na iný účel, čomu zodpovedala aj ľahká oceľová konštrukcia. K dnešnému dňu je hlavne konštrukcia ľahkého obvodového plášťa na konci životnosti. Korózna deštrukcia obvodových kovových konštrukcií neumožňuje jednoduchú výmenu okenných a výplňových konštrukcií. /kompletná správa ju u p. vedúcej odboru školstva Mgr. Valašíkovej/.

V našej práci veľmi významným nedostatkom sú extrémne **nízke zvukovoizolačné vlastnosti** budovy, ktoré výrazne komplikujú prácu súčasne prebiehajúcich aktivít. Prejavuje sa to pri skupinovej aj pri individuálnej práci. Pri vyšetrení klienta často ruší rozhovor v iných miestnostiach, zároveň nemusí mať dostatočný pocit bezpečia a dôvery. Pri práci poradenského a diagnostického charakteru to pokladáme za významnú prekážku.

Zlý technický stav strechy, plášťa budovy a uchytenia rámov okien spôsobuje **zatekanie na viacerých miestach** budovy. Na niektorých miestach je stav kritický, pri každom daždi zateká a kvapká voda. Aktuálne riešime zatekanie do budovy ako havarijný stav.

Zlý technický stav budovy spôsobuje problémy a **extrémne teploty v budove** najmä v letnom, ale aj zimnom období. V letnom období sa naopak budova veľmi rýchlo prehrieva a teploty vystupujú až nad 38 stupňov Celzia, čo je neprípustné pre prácu s klientom. Z tohto dôvodu, v záujme zdravia pracovníkov aj klientov, pokladáme za nevyhnutné zabezpečiť riešenie tejto situácie, navrhujeme zabezpečiť klimatickú jednotku, výmenu okien a izoláciu strechy. Do budúcna by bolo vhodné uvažovať nad celkovým zateplením budovy. V zimných mesiacoch má výrazný vplyv zlý stav okien, chýbajúce tesnenia a nedostatočné tepelnoizolačné vlastnosti. Ako vysoko pozitívne v tomto smere vnímame poskytnutie prostriedkov a vybudovanie vlastnej plynovej kotolne, vďaka čomu môžeme lepšie regulovať teplotu v budove v zimnom období.

V havarijnom stave sú **podlahové krytiny na prvom poschodí**, ktoré sú poškodené a na výmenu v súčasnosti nemáme finančné prostriedky. V auguste 2015 sme požiadali o ich výmenu cez žiadosť o riešenie havarijného stavu.

Na našu žiadosť nám boli pridelené finančné prostriedky, z ktorých sme mohli vymaľovať vstupné priestory a sociálne priestory, čím sme prispeli k zvýšeniu kultúry zariadenia.

V prevádzke je aj telefónna ústredňa, čo výrazne pomáha pri komunikácii s klientmi a zlepšila sa aj dostupnosť našich služieb. Vybudovaním plynovej kotolne máme možnosť efektívnejšie regulovať kúrenie v zimných mesiacoch podľa našich potrieb, čím sa zlepšujú podmienky na prácu, keďže budova má nedostatočné izolačné vlastnosti.

Odporúčame inovovať softvér z dôvodu ukončenia podpory používaneho softvérového vybavenia /Windows, Office/.

**m) Údaje o finančnom a hmotnom zabezpečení výchovno-poradenskej a preventívnej činnosti školského zariadenia (§ 2 ods. 1 písm. m).**

**Kalendárny rok 2014**

Organizácia k 31. 12. 2014 nemala žiadne závažné ekonomické ani organizačné skutočnosti, ktoré by ovplyvnili čerpanie rozpočtových prostriedkov a celkový chod organizácie. Poskytnuté finančné prostriedky, ktoré organizácia mala na rok 2014 pokryli všetky potrebné náklady a tým pádom k 31. 12. 2014 organizácia nemala žiadne záväzky, ktoré by zaťažili rozpočet roku 2015.

**PRÍJMY**

Príjmy štátneho rozpočtu : 0 €

Mimorozpočtové príjmy : 2 526,65 € - projekt

Darca : Nadácia pre deti Slovenska - Hodina deťom

Názov projektu : „Ja veľkáč“

Obdobie realizácie projektu : júl 2014 - jún 2015

**Celková výška príspevku : 3 180,68,- € z toho 80 % - 2 544,55 € v roku 2014**

**20 % - 636,13 € v roku 2015 po** schválení záverečnej programovej správy

**Čerpanie : - letný tábor júl 2014 - dohoda, strava, ubytovanie, cestovné**

**- supervízia, výtvarno-tvorivý materiál, športový materiál**

**VÝDAVKY**

Rozpočet : 466 252,- €

z toho - mzdy 610 297 745,- €

- fondy 620 103 384,- €

- vecné 630 63 227,77 € z toho : 17 880,- € havárie

3 325,- € rozvojové projekty

175,- € spolu účasť na rozvojovom projekte

- bež. tr. 640 1 895,23 €

**Čerpanie :**

* Havárie **-** oprava kanalizácie
* Rozvojový projekt **: „**Včasná diagnostika a terapia hrou“
* Mzdy, fondy, dohody, elektrická energia, plyn, voda, stravovanie, tvorba sociálneho fondu,
* odborná literatúra, poštové a telekomunikačné služby, čistiace a hygienické potreby, materiál
* na údržbu, tlačivá, kancelárske potreby, testy, odborné poradenstvo, likvidácia odpadu,
* revízie elektrospotrebičov, servisná údržba počítačov, daň z nehnuteľností, poistenie majetku,
* licencie, swan, poplatok za neplnenie povinného podielu zamestnávania občanov so ZP,
* dávky nemocenského poistenia

**NEUHRADENÉ FA k 31. 12. 2014 :** 0 €

Odborní zamestnanci opakovane upozorňujú na **nedostatočné vybavenie psychodiagnostickými a špeciálnopedagogickými metódami**. Podľa možností toto vybavenie priebežne dopĺňame, nakoľko však ide o finančne nákladné materiály, na adekvátne zabezpečenie nám chýbajú prostriedky.

Vybavenie vestibulu nábytkom sme riešili prostredníctvom Projektu. Súčasne sme museli riešiť výmenu **zastaranej a teda nespoľahlivej výpočtovej techniky**. Boli sme úspešní v grantovom programe Miestneho úradu Ružinov a z grantu a našich prostriedkov sme zakúpili nové počítače pre 18 OZ.

Správu o hospodárení uvádzame v prílohe č.1.

**n) Cieľ, ktorý si školské zariadenia určilo v koncepčnom zámere rozvoja školského zariadenia na príslušný školský rok a vyhodnotenie jeho plnenia (§ 2 ods. 1 písm. n).**

Dlhodobým cieľom práce pracovníkov nášho zariadenia je poskytovať odborné psychologické, špeciálno-pedagogické poradenské služby deťom, žiakom, študentom, rodičom, pedagógom, lekárom, logopédom a iným žiadateľom ako aj vedenie preventívnych aktivít zameraných na predchádzanie psychopatologických javov. Každoročne aktualizujeme svoju činnosť v zmysle príslušných POP a novej legislatívy v rezorte školstva.

Poskytovanie kvalitných a angažovaných služieb sa darilo vďaka osobnej zaangažovanosti všetkých pracovníkov, absolvovaniu vzdelávacích aktivít a výcvikov, ako aj ich osobnostnému rastu. Pravidelná terénna práca v MŠ, ZŠ a SŠ prispela ku skvalitňovaniu komunikácie s pedagógmi ako aj k lepšiemu poznávaniu a chápaniu klienta v jeho prostredí. Metodické semináre pre školských psychológov, výchovných poradcov, školských špeciálnych pedagógov a koordinátorov prevencie poskytujú priestor na prehlbovanie sebavzdelávania a supervíziu a súčasne zabezpečujú priestor na informačný tok a teamovú spoluprácu.

Významným cieľom nového vedenia od r.2015 bolo vytvoriť priestor na skvalitnenie interpersonálnej komunikácie medzi oddeleniami a pracovníkmi vo všetkých pracovných pozíciách. K zlepšeniu atmosféry na pracovisku a s cieľom rozvíjať a podporiť komunikáciu na pracovisku sme zrealizovali 2 teambuldingové stretnutia, 1 mimo zariadenia /Devín/ a 1 v zariadení pod vedením odborníka na tému Možnosti a zdroje rozvoja CPPPaP II.

**Oddelenie poradenstva**

Dlhodobým cieľom práce pracovníkov oddelenia je poskytovať odborne erudované, aktívne a časovo aktuálne psychologické služby. Tento cieľ napĺňame zvyšovaním odbornej kvalifikácie zamestnancov prostredníctvom kontinuálneho vzdelávania a vzdelávania zabezpečovaného individuálne OZ na vlastné náklady.

Ďalšie ciele vyplývajúce z POP:

1. Cieľ : zabezpečiť včasnú diagnostiku detí s potenciálnymi problémami pri zaškolení – depistáž vo všetkých materských školách v pôsobnosti mestskej časti, individuálne konzultácie s rodičmi a skupinové vyšetrenie školskej spôsobilosti v CPPPaP. Každý návrh na OŠD alebo zaškolenie v O. ročníku je prekonzultovaný s rodičom.

Cieľ splnený : Počet odkladov ŠD 147

2.Cieľ – poskytnúť komplexnú psychologickú starostlivosť žiakom s poruchami učenia, problémy žiakov riešiť priamo v teréne /trieda, škola/v interakcii s triednou učiteľkou, výchovným poradcov, príp. vedením školy. V diagnostike používať techniky a psychodiagnostické pomôcky zodpovedajúce veku a sociokultúrnemu prostrediu. U detí zo sociálne znevýhodneného prostredia dôsledne zvážiť stratégiu starostlivosti, poskytnúť priamo vyšetrenia na škole, zamerať sa na včasnú rediagnostiku a správne zaradenie detí. Realizáciou rozvojového projektu „Komplexná starostlivosť o dieťa s nerovnomerným vývinom v predškolskom veku“. Sa snažíme predchádzať odkladom školskej dochádzky z dôvodu oslabených čiastkových funkcií a výkonov. Súčasne prostredníctvom rodičovskej skupiny sledujeme rozvíjanie kompetencie a zručností rodičov predškolského veku a skvalitnenie ranej starostlivosti o deti v predškolskom veku.

Cieľ splnený

3. Cieľ – poskytnúť psychologickú diagnostiku a následne psychologické poradenstvo intelektovo nadaných deťom, orientovať sa aj na individuálne začlenenie detí s intelektovým nadaním.

Cieľ splnený

4. Cieľ – v oblasti prípravy na povolanie – voľba povolania, kariérové poradenstvo.

5. Cieľ – naďalej metodicky viesť výchovných poradcov základných a stredných škôl, upriamiť pozornosť na pokyny pre integrovaných žiakov ZŠ a SŠ, obzvlášť ohľadom dokumentácie.

Cieľ splnený /8 metodických stretnutí VP ZŠ a SŠ, metodicko-inštruktážne návštevy na školách s novými VP/.

6. Cieľ – naďalej metodicky viesť školských psychológov – aj individuálne aj skupinovo

Cieľ splnený : 9 odborných stretnutí v CPPPaP

7. Cieľ – v rámci prednáškovej činnosti zamerať sa na prosociálne správanie u žiakov ZŠ, na vlastné sebapoznanie, psychohygienické aspekty vzdelávania, práca so stresom.

**Oddelenie špeciálno-pedagogického poradenstva**

1. Cieľ: zabezpečiť depistáž, prevenciu a komplexnú edukatívnu rehabilitáciu pre žiakov so špeciálno výchovno – vzdelávacími potrebami /ďalej ŠVVP/ v oblasti zdravotného oslabenia, špecifických vývinových porúch učenia a správania, nadaným žiakom.

– cieľ splnený.

1. Cieľom reedukačnej a terapeutickej starostlivosti v oddelení bolo poskytnúť a zabezpečiť výkon terapeuticko výchovnej pomoci deťom a žiakom s poruchami vývinu alebo správania, s ohrozeným emocionálnym vývinom a deťom so sťaženými životnými podmienkami v dôsledku ich zdravotného znevýhodnenia a ich zákonným zástupcom.

- cieľ splnený

1. Cieľ: vykonávať depistáž v školských zariadeniach v našej pôsobnosti, zamerať sa na vyhľadávanie detí so ŠVVP .

- cieľ splnený

4. Cieľ: Prevencia a práca s rizikovými jedincami resp. skupinami prevažne  detí predškolského a mladšieho školského veku, kde sa vyskytli rizikové faktory /predčasne narodené deti, deti s narušenou komunikačnou schopnosťou, s problémami v lateralizácii, s oslabenými čiastkovými funkciami a výkonmi, s prejavmi porúch správania, so sociálne znevýhodneného prostredia a pod./

- cieľ splnený

5. Cieľ: Komplexná starostlivosť o žiakov so ŠVVP zabezpečiť procesom diagnostiky a prognostiky, navrhovania /podklady pre IVVP a odporúčania/ a realizácie ďalších intervenčných postupov – terapie, reedukácie, kompenzácie, korekcie, ako aj úzkej spolupráce so s rodičmi, s pedagogickými a odbornými zamestnancami škôl /školský špeciálny pedagóg a psychológ, výchovný poradca, asistent učiteľa a pod./ a inými súvzťažnými odborníkmi /logopédi, lekári a pod/.

- cieľ splnený

Cieľom oddelenia špeciálno-pedagogického poradenstva bolo vstupovať do týchto typických okruhov, situácií a problémov: vývinové problémy detí predškolského veku, školská spôsobilosť, výkonové zlyhania žiakov v ZŠ a SŠ, výchovné problémy, narušenie študijnej motivácie, nedodržanie psychohygienických zásad štúdia, špecifické problémy nadaných detí, začleňovanie detí so špeciálnymi výchovno-vzdelávacími potrebami: špeciálno-pedagogická diagnostika a prognostika, metodická pomoc pri tvorbe individuálnych výchovno-vzdelávacích programov a plánov sa nám podarilo naplniť.

Cieľ zamerať diagnostiku a korekciu na deficity v poznávacích a kognitívnych schopnostiach, deficity v jazykových schopnostiach, deficity v exekutívnych funkciách, percepčno-motorických deficitoch, v jemnej motorike a koordinácii, v ťažkostiach s orientáciou v čase a priestore, na hyperaktivitu, impulzivitu, oblasť psychosociálneho narušenia, profesijnej orientácie žiakov so ŠVVP sa nám podarilo naplniť.

Cieľ realizovať metodické stretnutia pre školských špeciálnych pedagógov a zamestnancov školských zariadení poverených starostlivosťou o deti so ŠVVP sme naplnili. Tematicky sme sa zamerali na deti so zdravotným znevýhodnením v oblasti porúch učenia a správania ako aj na nadané deti – možnosti reedukácie ťažkostí a oslabených čiastkových funkcií, rozvíjanie kreativity u nadaných detí, tvorbu individuálnych výchovno-vzdelávacích plánov, starostlivosť o detí s poruchami správania a iné.

Školám sme poskytovali metodické a školiace stretnutia tematického charakteru (poruchy učenia a správania), ktoré boli určené v prevažnej miere učiteľom škôl v mieste školy.

V oddelení sme plánovali naďalej poskytovať metodické a supervízne stretnutia ako aj praxe pre študentov špeciálnej pedagogiky, čo sme splnili.

**Oddelenie prevencie : ciele**

1. Na základných a stredných školách v našej pôsobnosti organizovať interaktívne besedy so žiakmi.

- cieľ splnený;

2. Na základných a stredných školách práca s  triedami, vylepšenie vzťahov medzi žiakmi navzájom a učiteľmi a žiakmi.

**-** pri vyhodnotení tohto cieľa sme dostávali kladné ohlasy od žiakov ale aj učiteľov;

**-** cieľ splnený

3. Supervízne a tematické stretnutia koordinátorov prevencie

- podarilo sa nám uskutočniť všetky plánované stretnutia.

-cieľ splnený

4. Individuálne konzultácie a poradenské služby pre pedagogických pracovníkov,

- cieľ splnený

5. Poskytovať individuálne poradenstvo a psychoterapiu deťom a ich rodinám

- cieľ splnený

6. Arteterapeutická skupina

- cieľ splnený

7. Klubové aktivity, organizácia akcií a výletov pre deti

- cieľ splnený

8. Realizácia projektov

- Daruj knihu

Ja veľkáč - Letný tábor

- oddelenie realizovalo projekty, cieľ splnený

9. Prax pre študentov stredných a vysokých škôl.

- cieľ splnený

10. Vzdelávanie pracovníkov oddelenia prevencie

- cieľ splnený

11. Získavanie prostriedkov a materiálneho vybavenia, získavanie podpory z grantov

- cieľ splnený. Prostredníctvom grantov sme získali materiál na niektoré oblasti skupinovej práce.

12. Vytváranie priestoru pre vzdelávanie

- cieľ splnený. Všetci zamestnanci majú možnosť časový priestor na vzdelávanie. Ako chýbajúca sa javí možnosť finančne prispieť pri absolvovaní rôznych seminárov a výcvikov, ktoré sú často pre zamestnancov finančne náročné.

13. Vnútorná riadiaca a kontrolná činnosť

- cieľ splnený.

**o) Oblasti, v ktorých školské zariadenie dosahuje dobré výsledky, a oblasti, v ktorých sú nedostatky a treba úroveň činností zlepšiť vrátane návrhov opatrení (§ 2 ods. 1 písm. o).**

|  |  |
| --- | --- |
| SILNÉ STRÁNKY   * vysoká odbornosť pracovníkov; * absolvovanie vzdelávacích aktivít, financované z vlastných prostriedkov; * iniciatívnosť, aktívnosť, flexibilita pracovníkov; * vysoký podiel práce v teréne; * realizovanie projektov; * úzka spolupráca so školskými psychológmi, školskými špeciálnymi pedagógmi, koordinátormi prevencie a pedagógmi; * dostatočné priestorové možnosti pracoviska. | SLABÉ STRÁNKY     * slabé zvukovo izolačné vlastnosti budovy (vzájomné rušenie vyšetrení a konzultácii); * slabé tepelnoizolačné vlastnosti budovy (extrémne prehrievanie budovy v letných mesiacoch); * technický stav budovy – zatekanie na viacerých miestach; * nedostatočné finančné ocenenie pracovníkov; * nedostatok financií na nové diagnostické pomôcky a testy, odb. literatúru; * nezohľadnenie vysoko odborných foriem vzdelávania v kreditnom systéme; * nedostatok parkovacích miest. |
| PRÍLEŽITOSTI   * vysoký záujem klientov o služby CPPPaP aj z iných mestských častí Bratislavy * kvalitná prezentácia činnosti * projekty | RIZIKÁ   * nejednoznačnosť štatistického programu EVUPP a nezohľadňovanie počtu aktivít s klientom vo financovaní výkonov; * nedostatok finančných prostriedkov; * nedostatočná možnosť supervízie; * chýbajúca možnosť finančného ocenenia výnimočných výkonov a motivácie pracovníkov. |

**II. Ďalšie informácie o školskom zariadení:**

Pri príležitosti Dňa učiteľov prevzala pani PhDr. Stupavská medailu sv. Gorazda a ďakovný list ministra školstva za dlhoročnú prácu, mimoriadne výsledky a inovatívne prístupy.

Naše zariadenie spolupracuje pri poskytovaní starostlivosti okrem materských, základných a stredných škôl aj s diagnostickými centrami, VÚDPaP, nízkoprahovým zariadením BAUI v Hamburgu, Úradmi práce sociálnych vecí a rodiny v Bratislave, krízovými strediskami, Detským fondom SR, OZ Labyrint, OZ Lorien, Alianciou žien Slovenska, OZ Nota Bene, a inými organizáciami.

V Bratislave, 26.10.2015

PhDr.Danka Grečnerová

riaditeľka